Document ID: 32008D0051

KOMISIJAS LĒMUMS
(2007. gada 20. decembris),
ar ko Beļģijai iedala papildu dienas jūrā ICES IIa zonā (EK ūdeņi), IV un VIId zonā
(izziņots ar dokumenta numuru K(2007) 6541)
(Autentisks ir tikai teksts franču un holandiešu valodā)
(2008/51/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2006. gada 21. decembra Regulu (EK) Nr. 41/2007, ar ko 2007. gadam nosaka konkrētu zivju krājumu un zivju krājumu grupu zvejas iespējas un ar tām saistītus nosacījumus, kuri piemērojami Kopienas ūdeņos un - attiecībā uz Kopienas kuģiem - ūdeņos, kur nepieciešami nozvejas ierobežojumi (1), un jo īpaši tās IIA pielikuma 10. punktu,
ņemot vērā Beļģijas pieprasījumu,
tā kā:
(1)
Regulas (EK) Nr. 41/2007 IIA pielikuma 8. punktā ir noteikts maksimālais dienu skaits, ko Kopienas kuģi, kuru lielākais garums ir lielāks vai vienāds ar 10 metriem un uz kuriem ir traļi, bugurvadi vai līdzīgi zvejas rīki (izņemot rāmja traļus), kam linuma acs izmērs ir lielāks vai vienāds ar 70 mm, vai žaunu tīkli un iepinējtīkli (izņemot rāmju tīklus), no 2007. gada 1. februāra līdz 2008. gada 31. janvārim var pavadīt Skagerakā, ICES IV un VIId zonā un ICES IIa zonas EK ūdeņos.
(2)
Regulas (EK) Nr. 41/2007 IIA pielikuma 10. punktā ir paredzēts, ka, pamatojoties uz zvejas darbību izbeigšanu, kas notikusi pēc 2002. gada 1. janvāra, Komisija pēc dalībvalstu pieprasījuma var iedalīt papildu dienas jūrā, kuras attiecīgajā ģeogrāfiskajā apgabalā var pavadīt kuģis, ja uz tā ir minētie zvejas rīki.
(3)
Beļģija 2007. gada 29. jūnijā un 2007. gada 2. oktobrī iesniedza datus, kas pierāda, ka kuģi, kuri izbeidza zvejas darbības pēc 2002. gada 1. janvāra, ir īstenojuši attiecīgi 2,15 % no zvejas piepūles, ko 2001. gadā īstenoja Beļģijas kuģi, kuri atradās attiecīgajā ģeogrāfiskajā apgabalā un uz kuriem bija žaunu tīkli un iepinējtīkli (izņemot rāmju tīklus), un 41,96 % no zvejas piepūles, ko 2001. gadā īstenoja Beļģijas kuģi, kuri atradās attiecīgajā ģeogrāfiskajā apgabalā un uz kuriem bija traļi, bugurvadi vai līdzīgi zvejas rīki (izņemot rāmja traļus), kam linuma acs izmērs ir lielāks vai vienāds ar 70 mm.
(4)
Ņemot vērā iesniegtos datus, Regulas (EK) Nr. 41/2007 7. panta piemērošanas laikposmā, t.i., no 2007. gada 1. februāra līdz 2008. gada 31. janvārim, ir jāiedala Beļģijai 3 papildu jūrā pavadāmas dienas, kurās attiecīgajā ģeogrāfiskajā apgabalā (visā apgabalā vai tā daļā) var atrasties kuģi, uz kuriem ir žaunu tīkli un iepinējtīkli (izņemot rāmju tīklus), 86 papildu dienas jūrā kuģiem, uz kuriem ir traļi, bugurvadi vai līdzīgi zvejas rīki (izņemot rāmja traļus), kam linuma acs izmērs ir lielāks vai vienāds ar 70 mm un mazāks par 90 mm, 88 papildu dienas jūrā kuģiem, uz kuriem ir traļi, bugurvadi vai līdzīgi zvejas rīki (izņemot rāmja traļus), kam linuma acs izmērs ir lielāks vai vienāds ar 90 mm un mazāks par 100 mm, un 40 papildu dienas jūrā kuģiem, uz kuriem ir traļi, bugurvadi vai līdzīgi zvejas rīki (izņemot rāmja traļus), kam linuma acs izmērs ir lielāks vai vienāds ar 100 mm.
(5)
Šajā lēmumā paredzētie pasākumi ir saskaņā ar Zvejniecības un akvakultūras komitejas atzinumu,
IR PIEŅĒMUSI ŠO LĒMUMU.
1. pants
1. Maksimālo dienu skaitu, ko zvejas kuģi, kuri peld ar Beļģijas karogu un uz kuriem ir Regulas (EK) Nr. 41/2007 IIA pielikuma 4.1.c.i, 4.1.c.ii, 4.1.c.iii un 4.1.c.iv punktā norādītie zvejas rīki, saskaņā ar minētā pielikuma I tabulu var pavadīt Skagerakā un ICES IIa zonā (EK ūdeņi), IV un VIId zonā, ja netiek piemērots kāds no tā paša pielikuma 8.1. punktā uzskaitītajiem īpašajiem nosacījumiem, palielina par 3 dienām jūrā.
2. Maksimālo dienu skaitu, ko zvejas kuģi, kuri peld ar Beļģijas karogu un uz kuriem ir Regulas (EK) Nr. 41/2007 IIA pielikuma 4.1.a.ii punktā norādītie zvejas rīki, saskaņā ar minētā pielikuma I tabulu var pavadīt ICES IIa zonā (EK ūdeņi) un IV zonā, ja netiek piemērots kāds no tā paša pielikuma 8.1. punktā uzskaitītajiem īpašajiem nosacījumiem, palielina par 86 dienām jūrā.
3. Maksimālo dienu skaitu, ko zvejas kuģi, kuri peld ar Beļģijas karogu un uz kuriem ir Regulas (EK) Nr. 41/2007 IIA pielikuma 4.1.a.iii punktā norādītie zvejas rīki, saskaņā ar minētā pielikuma I tabulu var pavadīt ICES IIa zonā (EK ūdeņi), IV un VIId zonā, ja netiek piemērots kāds no tā paša pielikuma 8.1. punktā uzskaitītajiem īpašajiem nosacījumiem, palielina par 88 dienām jūrā.
4. Maksimālo dienu skaitu, ko zvejas kuģi, kuri peld ar Beļģijas karogu un uz kuriem ir Regulas (EK) Nr. 41/2007 IIA pielikuma 4.1.a.iv un 4.1.a.v punktā norādītie zvejas rīki, saskaņā ar minētā pielikuma I tabulu var pavadīt ICES IIa zonā (EK ūdeņi), IV un VIId zonā un Skagerakā, ja netiek piemērots kāds no tā paša pielikuma 8.1. punktā uzskaitītajiem īpašajiem nosacījumiem, palielina par 40 dienām jūrā.
2. pants
Šis lēmums ir adresēts Beļģijas Karalistei.
Briselē, 2007. gada 20. decembrī

Labels: 11
18
6